Kosovë: Arrestime dhe ngrirje pasurish në një operacion kundër korrupsionit
Autoritetet e rendit në Kosovë kryen të enjten një operacion në tri komuna në kuadër të luftës kundër korrupsionit.
Autoritetet në Kosovë thanë se arrestuan katër persona në një operacion në rajone të ndryshme të vendit dhe janë në kërkim edhe të pesë personave tjerë, nën dyshimet për keqpërdorim të detyrës zyrtare, dhënies dhe marrjes së ryshfetit. Operacioni u zhvillua në nëntë zona të ndryshme, në Prishtinë, Ferizaj dhe Shtërpcë përfshirë edhe ministrinë e Mjedisit, Planifikimit Hapësinor dhe Infrastrukturës. Autoritetet thanë se në mesin e të arrestuarve janë dy zyrtarë të kësaj ministrie, të cilët dyshohen për keqpërdorim të detyrës zyrtare, marrje ryshfeti si dhe dy qytetarë të dyshuar për dhënie të ryshfetit. Gjatë ditës u tha se ishin arrestuar shtatë persona. Kryeprokurori i Prokurorisë së Ferizaj, Shukri Jashari, tha se gjatë këtij operacioni janë sekuestruar prova materiale, të cilat që do të shërbejnë në procedurën penale të mëtutjeshme. “”, tha ai. Ndërsa, prokurori i çështjes, Rasim Maloku, tha se përgjatë operacioneve është ngrirë edhe një shumë parash. “”, tha ai. Policia tha se gjatë operacionit ka sekuestruar dokumente, makina, armë, kompjuterë, telefona dhe një uniformë të policisë ish-jugosllave. Operacioni i së enjtes është vazhdimësi e atij të 21 dhjetorit të vitit të kaluar, kur autoritetet arrestuan dhjetë persona në një operacion në rajonin e Shtërpces, një komunë në jug të Kosovës e banuar me shumicë serbe. Në mesin e të arrestuarve ishte edhe ish kryetari i kësaj komune, Bratislav Nikoliç, i cili dyshohet për dhënie lejesh ndërtimi të paligjshme në resortin turistik të Brezovicës. Ai dhe nëntë të tjerë u arrestuan nën dyshimet për keqpërdorim të pozitës zyrtare dhe ryshfet. Prokuroria tha se ish-kryetari i komunës së Shtërpcës dyshohet që ka marrë mbi një milion euro për dhënien e lejeve të ndërtimit. Operacioni i muajit të kaluar nxiti reagimin e përfaqësuesve të Listës Serbe dhe Beogradit, të cilët akuzuan qeverinë e Kosovës për ndërhyrje me planifikim në ditë të caktuar kur në Tiranë po mbahej takimi i nismës “Ballkani i hapur”. Autoritetet e sigurisë në Kosovë thanë se operacioni “nuk kishte në shënjestër persona të përveçëm apo të etnive të caktuara, por shkelësit e ligjit që në mënyrë të vazhdueshme, përmes formave të ndryshme kanë shkatërruar pasurinë publike për përfitime personale apo klanore.